Diari Oficial de la Generalitat Valenciana


Sumari del DOGV 8542, del 07-05-2019 (2019/3992)

RESOLUCIÓ de 15 d'abril de 2019, de la Conselleria d'Hisenda i Model Econòmic per la qual s'autoritzen ajustos entre dotacions de diferents línies de subvenció de l'annex de transferències i subvencions corrents del programa 761.10, Ordenació i promoció comercial, de la Conselleria d'Economia Sostenible, Sectors Productius, Comerç i Treball per import de 500.000 euros. Expedient número 11.001/19-038.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8542

Data del DOGV
:   07-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3992


Data del document
:   15-04-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 15 d'abril de 2019, de la Conselleria d'Hisenda i Model Econòmic per la qual s'autoritzen ajustos entre dotacions de diferents línies de subvenció de l'annex de transferències i subvencions corrents del programa 761.10, Ordenació i promoció comercial, de la Conselleria d'Economia Sostenible, Sectors Productius, Comerç i Treball per import de 500.000 euros. Expedient número 11.001/19-038. [2019/3992]  
  
En l'annex de transferències i subvencions corrents del programa 761.10, Ordenació i promoció comercial, es va incloure en el pressupost 2018 la línia de concessió directa S8085 «Pla d'acció territorial del sector comerç de la Comunitat Valenciana (PATSECOVA)» que tenia com a beneficiari al Consell de Cambres Oficials de Comerç, Indústria, Serveis i Navegació de la CV amb la finalitat de mantindre l'estructura de personal i despeses de funcionament de l'oficina PATECO, així com per l'oficina tècnica i el desenvolupament del Pla esmentat. Per a instrumentar la subvenció es va subscriure un conveni i, si bé aquesta institució va presentar el desembre de 2018 la documentació justificativa, i els serveis tècnics van comprovar l'efectiva realització de les actuacions previstes, no va arribar a reconéixer-se l'obligació.  
  
El pressupost aprovat per a 2019 inclou de nou la línia S8085, també per a la concessió directa al Consell de Cambres de la CV i amb la mateixa finalitat. La Conselleria d'Economia Sostenible, Sectors Productius, Comerç i Treball, planteja la necessitat de fer front a les obligacions exigibles de l'any 2018, sense que això supose alterar la subvenció aprovada per les Corts per a aquest exercici, per la qual cosa, considerant que es donen les circumstàncies previstes en l'article 39.5 de la Llei 1/2015, d'hisenda pública, sector públic instrumental i subvencions i atesa l'excepció que preveu l'article 49-3 d'aquesta mateixa llei per a aquests supòsits, proposa incrementar la dotació de la línia per l'import d'aquestes obligacions.  
Per a finançar l'increment esmentat es proposa minorar, dins del mateix capítol i programa, la dotació d'altres línies, totes elles de concurrència competitiva.  
A aquest efecte i en virtut del que es disposa en l'article 49.3) de la Llei 1/2015, d'hisenda pública, sector públic instrumental i subvencions i en els articles 21 i 24 de la Llei 28/2018, de pressupostos de la Generalitat per a l'exercici 2019, aquesta Conselleria d'Hisenda i Model Econòmic adopta la següent resolució:  
  
Primer  
S'autoritzen les següents modificacions en l'annex de transferències i subvencions corrents del programa 761.10 Ordenació i promoció comercial.  
  
1) Minorar la dotació de les línies de concurrència competitiva i pels imports que es detallen a continuació:  
  
Codi Denominació Dotació anterior Modificació Dotació actual  
S5799 Accions de millora de la qualitat en el comerç, emprenedoria i continuïtat empresarial  
 620.000,00 € 200.000,75 278.387,00  
S6913 Xarxa d'agències per al foment de la innovació comercial 1.200.000,00 € 100.000,00 1.100.000,00  
S8009 Àrees urbanes d'excel·lència comercial. 2.160.000,00 € 200.000,00 1.960.000,00  
 Total minoració - 500.000,00   
  
  
2) Incrementar, per a donar cobertura a obligacions exigibles, degudament adquirides en 2018, i per l'import d'aquestes, la dotació de la línia de subvenció de concessió directa S8085.  
  
Codi Denominació Dotació anterior Modificació Dotació actual  
S8085 Pla d'acció territorial del sector comerç   
de la Comunitat Valenciana (PATSECOVA)l 500.000,69 883.919,00 1.000.000,00  
  
  
València, 15 d'abril de 2019.- El conseller d'Hisenda i Model Econòmic: Vicent Soler i Marco.